《初夜》
宋代·刘敞

汲汲书弥短，悠悠夜增长。贫家不具烛，坐须明月光。

隐几四寂默，阴虫鸣我傍。天时有推敚，物性随悲伤。

感彼忽自惊，喟然发心狂。壮年何所成，忧患攒中肠。

咄嗟牛衣叟，妇女知激昂。国耻吾亦羞，如何埽封疆。

譬如笼中禽，左右不得翔。知音古亦稀，谁谓歌中商。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。